cyanic-selkie/wikianc huggingface dataset:
Arturs Skutelis
"Pieturas un citi punkti" un "Audums"
"Audumu" atzina par vienu no desmit labākajiem mūzikas albumiem 2016. gadā un nominēja Austras balvai. "Audums" apbalvots ar Austras balvas DELFI simpātiju balvu. Mūzikas kritiķis Jānis Žilde iekļauj "Audumu" savā 25 gada labāko latviešu albumu sarakstā, Žurnāls Parmuziku.lv ierindo "Audumu" starp desmit gada labākajiem pašmāju mūzikas albumiem, kuros būtisks ir teksts. Mūzikas portāls Intro.lv iekļauj "Audumu" 2016. gada labāko Latvijas albumu TOP 10.
Latvijas putnu sugu saraksts
Latvijas putnu sugu sarakstā ir uzskaitītas Latvijā savvaļā sastopamās putnu sugas, kā arī dota īsa informācija par to sastopamības biežumu (īpaši retajām sugām), statusu, kā arī ligzdošanas un ziemošanas statusu. Īpaši atzīmētas sugas, kas Latvijā novērotas, bet nav pilnvērtīgi iekļautas sugu sarakstā, jo ir šaubas par to izcelsmes vai ieceļošanas dabisko veidu. Nacionālajos sugu sarakstos tiek iekļautas sauszemes un jūras teritorijā konstatētās sugas.
Saskaņā ar senāko Latvijas putnu faunas informācijas interneta vietni Putni.lv (tajā uzturētais sugu saraksts tiek uzskatīts par autoritatīvāko) šobrīd Latvijā savvaļā ir novēroti 375 sugu putni. Jaunākā suga sarakstā ir 2022. gada 14. maijā Engures-Ķesterciema piekrastē nofotografētā Amerikas melnā pīle (Melanitta americana). 2022. gadā pirmo reizi Latvijas putnu sugu sarakstā iekļauti arī gredzenpīle (Aythya collaris), kas novērota Sātiņu dīķos 14. aprīlī, un svītrainais ērglis (Aquila fasciata), kurš gan nav ticis novērots, bet ar satelītraidītāju aprīkots putns aprīļa sākumā pārlidojis Latvijai. Arī 2021. gadā Latvijas sugu sarakstam tika pievienotas trīs jaunas sugas: Sibīrijas čakstīte (Saxicola maurus), garknābja šņibītis (Calidris tenuirostris) un melnplecu klija (Elanus caeruleus).
Ogļhidrāti
Iedalījums
Pazīstamākie monosaharīdi ir glikoze, fruktoze, riboze un dezoksiriboze, pazīstamākie disaharīdi: saharoze, laktoze un maltoze. Pazīstamākie polisaharīdi ir celuloze (augu šķiedrās), ciete (sastāv no amilozes un amilopektīna), glikogēns (dzīvnieku šūnās) un hitīns (kukaiņu ķermeņu apvalkos). Lai arī hitīna sastāvā ir arī slāpeklis, struktūras līdzības dēļ to tomēr pieskaita pie ogļhidrātiem.
Disaharīdi
Disaharīdi ir ogļhidrāti, kas sastāv no diviem monosaharīdu atlikumiem. Maltoze sastāv no diviem glikozes atlikumiem: Savukārt, hidrolizējot maltozi, mēs atpakaļ iegūstam divas glikozes molekulas. Saharoze sastāv no glikozes un fruktozes atlikuma:
Jota
Jota (Ι, ι; gr) ir grieķu alfabēta devītais burts. Grieķu alfabēta skaitļu pieraksta sistēmā tam ir nozīme 10. Cēlies no feniķiešu burta — iods. No burta "jota" cēlies latīņu alfabēta burts I un J.
Inocents XII
Uzreiz pēc ievēlēšanas paziņoja par opozīciju nepotismam, kas bija novērojams iepriekšējo pāvestu pontifikāta laikā. Izdevis bullu Romanum decet pontificem. Atbalstīja domināņu ordeņa darbības sākšanu Aglonā.
Monsona
Monsonā ir dzimusi un dzīvojusi tenisiste Končita Martinesa, kas sieviešu dubultspēlēs ir ieguvusi trīs Olimpiskās medaļas. 1994. gadā viņa kļuva par Vimbldonas čempionāta uzvarētāju.
Kapa
Kapa (Κ, κ; gr) - grieķu alfabēta 10. burts. Grieķu alfabēta skaitļu pieraksta sistēmā, tam ir nozīme 20. Cēlies no feniķiešu burta — kafs. No burta "kapa" cēlies latīņu alfabēta burts K un kirilicas alfabēta K.
Dievišķā komēdija
"Dievišķā komēdija" ir Dantes Aligjēri no 1308. gada līdz viņa nāvei 1321. gadā sarakstīta monumentāla poēma. Pats Dante tai bija licis virsrakstu "Komēdija" (La commedia), vēlāk tā iedēvēta par "dievišķo". Sacerējums tiek uzskatīts par vienu no izcilākajiem un pirmajiem Itāļu literatūras darbiem,  kā arī par vienu no izcilākajiem pasaules literatūras darbiem. Latviski pirmoreiz izdota 1921. gadā Jēkaba Māsēna tulkojumā, 1994. gadā Valda Bisenieka tulkojumā no oriģināla.
1950. gads Latvijā
Šajā lapā ir apkopoti 1950. gada notikumi Latvijas teritorijā. Tā atradās PSRS sastāvā kā Latvijas PSR.
Jūgendstils
Jūgendstils Latvijā
Rīgā ir vairāk nekā 800 jūgendstila ēku, ko radījuši Mihails Eizenšteins, Konstantīns Pēkšēns, Eižens Laube u. c. Rīgā, Alberta ielā 12 atrodas jūgendstilam veltīts muzejs — Rīgas Jūgendstila centrs.
Cinisms
Etimoloģija
Kiniķi (sengr. κυνικοί, lat. cynici) - Antīkās filosofijas skola "klasiskās filosofijas" laikā (V-IV gs. p.m.ē.), Antistena mācības sekotāji. Nosaukuma izcelsme nāk no Atēnu filosofijas skolas Kinosargā nosaukuma Κυνόσαργες (burt. “modrais suns”, ja pieņem, ka skolas nosaukums cēlies no κύων, κυνός (kyōn, kynos) - “suns”), kur Antistens vadīja nodarbības.
Ulbrokas vidusskola
Ārpusklases nodarbības un interešu pulciņi
Skolai ir savs laikraksts “Ikdiena”. Reizi gadā iznāk arī literārais almanahs "10 par rakstīšanu".
Kārlis Bētiņš
Dzīves gājums
1932. gadā aprīlī viņš būdams Rīgas pilsētas būvju nodaļas sekretārs nosvinējis 40. gadu darba jubileju un devies pensijā. Turpmākos gados viņš veltījis šaham. 1931.—1932. gadā bijis Latvijas Šaha savienības priekšsēdētājs, bet no 1931. gada līdz mūža beigām Latviešu Problēmistu biedrības vadītājs.
Tukums I
Mūsdienas
Lai gan stacijā ir 3 ceļi, no tiem elektrificēts ir tikai viens ceļš - stacijas ēkai tuvākais.
2013. gadā uzsākti stacijas remontdarbi.
Ribonukleīnskābe
Ribonukleīnskābe, saīsinājumā RNS, ir viens no diviem nukleīnskābju veidiem (otrs ir DNS). RNS veidota no monomēriem (ribonukleotīdiem), kuru sastāvā esošā pentoze vienmēr ir riboze. RNS molekulām ir galvenā nozīme ģenētiskās informācijas realizēšanā — transkripcijā un translācijā. Viena no RNS galvenajām funkcijām ir olbaltumvielu sintēze. Daudziem vīrusiem RNS ir ģenētiskās informācijas nesēja.
Neringa
Klimats
Ziema Nidā ir silta un īsa ar biežiem atkušņiem. Aukstākā mēneša, februāra, vidējā temperatūra ir -2 °C. Nokrišņu daudzums ir aptuveni 750-800 mm gadā. Lielākais nokrišņu daudzums ir laika posmā no maija līdz septembrim.
Karīms Benzemā
K. Benzemā ir spēlējis visās Francijas jaunatnes izlasēs no U-17 līdz pat pieaugušo izlasei. Pieaugušo izlasē viņš debitēja 2007. gada martā draudzības spēlē pret Austrijas izlasi. Šajā spēlē viņš guva uzvaras vārtus, spēle beidzās ar rezultātu 1—0. Viņš pārstāvēja Francijas izlasi 2008. gada Eiropas čempionāta finālturnīrā. saņēma Zelta bumbas (Ballon d'Or) balvu par sniegumu 2021.—2022. gada sezonā.
Vladislavs I Elkonītis
Dzīvesgājums
Vladislavs I bija Kujāvijas kņaza Kazimira I dēls un Mazovijas Konrāda mazdēls, Lešeka I brālis. Bija precējies ar Jadvigu no Kališas (bērni - Stefans, Vladislavs, Kunegunda, Elžbete (Ungārijas karaļa Kārola Roberta sieva), Kazimirs III Lielais). Savu iesauku - Elkonītis, ieguvis nelielā auguma dēļ (pēc dažiem avotiem - 130 cm).
Azeotrops maisījums
Ir pazīstami vairāk nekā 9000 azeotropi divkomponentu maisījumi.
Angļu—būru karš
Partizānu karš (1900. gada septembris—1902. gada maijs)
Lai salauztu būru pretošanos, britu karaspēka pavēlnieks Lords Kičeners izmantoja izdedzinātās zemes taktiku, nodedzinot būru kolonistu sējumus un mājas, bet būru iedzīvotājus (vairums no tiem — sievietes un bērnus) ieslogot koncentrācijas nometnēs. Tika izveidotas 45 nometnes būriem un 64 nometnes melnādainajiem. Līdz 1901. gadam, kad Londonā izraisījās skandāls, nometņu apstākļi bija ļoti smagi — bada un slimību dēļ nomira 27 927 būru, no kuriem 24 074 bija bērni (50% no visiem būru bērniem). Nomira arī 14 154 melnādainie iedzīvotāji. Sagūstītie būru kaujinieki tika internēti uz citām britu kolonijām — Sv. Helēnas salu, Ceilonu, Bermudām un Indiju.
European Hit Radio Top 100 (2011)
Piezīmes
N — nedēļas Top 40, Av — augstākā vieta Top 40, NAv — nedēļas augstākajā vietā
Personālais dators
Atšķirībā no agrīnajiem personālā datora lietotājiem, kuriem bija pašiem jāraksta datorprogrammas, lai varētu produktīvi izmantot savu datoru, mūsdienās datora lietotājiem ir plaša pieeja komerciālajām un nekomerciālajām datorprogrammām, kuras ir viegli instalējamas un saprotamas.
Princis Alberts
Sākotnēji Alberta personība neizraisīja angļu sabiedrības simpātijas viņa vāciskās izcelšanās dēļ. Tomēr pakāpeniski Alberta intelekts, strādīgums un pašcieņa palīdzēja viņam iekarot ievērojamu lomu Anglijas zinātniskā un sociālā progresa jomā. Ar viņa personību saistīta karaļnama aktīva iejaukšanās cīņā pret nabadzību, izglītības reformas  un pat verdzības noliegums visā pasaulē. Pastāv uzskats, ka tieši prasmīgās Alberta ietekmes rezultātā Viktorija sāka daudz veiksmīgāk sadarboties ar parlamentu, tādējādi pilnveidojot konstitucionālo monarhiju.
Albertam izdevies modernizēt karaļnama finanšu sistēmu, atbalstīt strādājošo algu celšanu, brīvo tirdzniecību un likumdošanas sakārtošanu. Par spīti pēru palātas iebildumiem, atzīstot Alberta darbību 1857. gadā, karaliene Viktorija beidzot piešķīra vīram prinča konsorta titulu, uz kuru viņš cerēja jau sākotnēji. Būdams progresīvo un relatīvi liberālo ideju atbalstītājs, Alberts nevis tikai ievadīja reformas universitāšu izglītības sistēmā, labklājības celšanā un verdzības apkarošanā, viņam bija arī īpaša interese par zinātnes un mākslas izmantošanu rūpniecībā. Alberta visplašāk pazīstamais sasniegums ir pirmā lielā Vispasaules izstāde 1851. gadā Londonā, kurai tika uzcelta Haidparkā Kristāla pils, izcēlās no pasākuma, kuru Alberts vadīja kopš 1843. gada – Ikgadējām Mākslu Sabiedrības izstādēm. Lai veiktu šo grandiozo pasākumu, Alberts personīgi piedalījās projekta izstrādāšanā un realizācijā, spītējot Lordu palātas iebildumiem.
Laikā, kad Eiropu pāršalca 1848. gada revolūciju vilnis, Anglijai tas gāja secen un tur bija arī Alberta neapšaubāms ieguldījums, jo, būdams Darba cilvēku dzīves apstākļu uzlabošanas biedrības prezidents, viņš publiski pauda uzskatus par monarhu sūtību atbalstīt un izglītot tos, kam dzīvē klājas grūti. Alberta lielākās aizraušanās bija arhitektūra un zemkopība. Viņš personīgi projektēja vairāku, patlaban slavenu karaļnama piļu pārbūvēšanu, bet ienākumi, kas bija gūti Vispasaules izstādes rezultātā, ļāva dibināt muzejus, koncertzāles un bibliotēkas.
Amatas novads
Amatas novads bija pašvaldība Vidzemē. Novads izveidots 2000. gadā 19. augustā, apvienojoties Amatas un Drabešu pagastam. 2009. gadā novadam pievienoja arī Nītaures, Skujenes un Zaubes pagastu. Novada dome atradās vēsturiskajā Drabešu pagasta namā, kurš celts 1873. gadā Drabešu pagasta «Ausmās».
Daba
Upes: Amata, Dadžupe, Džerdupe, Ežupe, Gaidene, Gauja, Grūba, Kumada, Kurmupe, Melederupīte, Nediene, Pērļupe, Rakšupe, Simtupe, Skujupe.
Mājas ēzelis
Izskats un īpašības
Ēzeļa dabiskā vide ir tuksnesis, tā iespaidā ēzelim ir izveidojušās īpatnējas zirgu dzimtai īpašības. Atšķirībā no zirgiem, kas dzīvo ciešos baros, ēzeļu bars ganās diezgan izklaidus. Ēzeļiem ir skaļa balss, kuru tie izmanto, lai viens ar otru sazinātos plašā teritorijā. Ēzeļa saucienu var dzirdēt pat 3 kilometru attālumā. Ēzeļiem ir lielas ausis, un tie var uztvert skaņas no daudz lielākiem attālumiem, nekā citi zirgi. Ja ēzelim draud briesmas, tad tas sevi aizstāvēs ar spēcīgu pakaļkāju spērienu, kā arī ar kodieniem un priekškāju sitieniem.
Ēzeļu gremošanas sistēma ir ļoti izturīga, un tie daudz retāk cieš no zarnu kolikām kā zirgi. Ēzelis var ēst dažādus tuksnešu asos augus, un no augiem efektīgā veidā uzņemt ūdeni, līdz ar to ēzelis var ilgi iztikt bez ūdens. Piedevām ēzelim vajag mazāk barības nekā tāda paša izmēra un svara zirgam. Ja ēzeli pārbaro un tas iegūst lieko svaru, tad ēzelis var iedzīvoties nagu karsonī.
Raksturs
Ja kāds cilvēks iegūst ēzeļa uzticību, tad viņš iegūst lojālu un ļoti atsaucīgu draugu. Tādēļ valstīs, kurās ēzelis ir bijis populārs darba dzīvnieks, mainoties saimnieciskajai dzīvei, ēzelis joprojām tiek audzēts un turēts kā mājas mīlulis.
Vēsture
Lai arī ēzelis tika ievests Amerikā jau 15. gs. beigās, tas nekļuva populārs starp Amerikas iedzīvotājiem. Daudz vēlāk apmēram ap 1800. gadu ēzelis tika it kā atklāts par jaunu, kad to sāka intensīvi lietot raktuvēs, īpaši zelta raktuvēs. Strādnieki ēzeļus lietoja, lai tie nestu gan pārtiku, gan instrumentus, gan zeltu. Ēzelis bija vienlaicīgi kā staigājošs ledusskapis, instrumentu kaste un ieguvuma glabātuve. Ēzeļu draudzīgais raksturs ļāva tos apmācīt tādā veidā, ka strādniekiem nebija jālieto virves vešanai, tie vienkārši sekoja saviem saimniekiem. Kad raktuvju darbs industrializējās, ēzeļi "tika atlaisti no darba". Mūsu dienās Amerikas Dienvidrietumos savvaļā var sastapt raktuvju ēzeļu pēcnācējus.
Ekvadoras futbola izlase
Ekvadoras futbola izlase ir nacionālā futbola komanda, kas pārstāv Ekvadoras valsti starptautiskās futbola sacensībās. Ekvadoras futbola izlasi pārvalda Ekvadoras Futbola federācija. Savu pirmo spēli izlase aizvadīja 1938. gadā, cīnoties pret Bolīvijas izlasi. Ilgus gadus Ekvadoras izlase bija viena no vājākajām CONMEBOL izlasēm, taču pēdējos gados tai ir aizvien lielāki panākumi. Ekvadoras izlase ir piedalījusies četros FIFA Pasaules kausa finālturnīros, 2006. gadā pat iekļūstot astotdaļfinālā. Copa América turnīros izlases augstākais panākums ir 4. vieta. Vislabāk Ekvadoras izlase spēlē tieši savās mājās Kito, kur pretiniekiem ir grūti pielāgoties augstkalnes apstākļiem (ap 2600m v.j.l.).
Gelzenkirhenes "Schalke 04"
Futbola komanda ir daļa no plašāka sporta kluba ar vairāk kā 80 000 dalībniekiem (uz 2009. g. septembri) padarot to par otru lielāko sporta klubu Vācijā. Citi kluba pārstāvētie sporta veidi ir basketbols, handbols un vieglatlētika. Schalke 04 ieguva savu pirmo lielāko Eiropas kausu 1997. gadā, kad UEFA kausa finālā pēcspēles 11 metru soda sitienos pārspēja Internazionale. 1987. gadā par kluba goda locekli kļuva pāvests Jānis Pāvils II, pēc tam, kad bija novadījis mesu kluba stadionā Parkstadion. Schalke lielākie sāncenši ir Borussia Dortmund un pastāv draudzības saites ar Nuremberg. Kluba talismans tiek saukts par Erwin (arī Ährwin.)
Frīdrihs Eberts
Dzīvesgājums
1918. gada beigās, jūtot radikāli kreiso spēku ietekmes pieaugumu, Eberts noslēdza slepenu vienošanos ar armijas vadību par sadarbību. Armija turpmāk piedalījās dažādu dumpju apspiešanā un nepieļāva Krievijas Oktobra revolūcijas scenārija atkārtošanos Vācijā. 11. feruārī viņu ievēlēja par Vācijas Valsts prezidentu (Reichspräsident des Deutschen Reichs). Kā valsts prezidentam viņam nācās saskarties ar smagām problēmām, kas tobrīd valdīja Vācijas ekonomikā un politikā. Eberts bieži vien nokļuva konfliktā ar saviem partijas biedriem un līdzgaitniekiem, jo aktīvi pretdarbojās pret marksistiski noskaņotiem spēkiem.
Dani Alviss
Daniēls Alviss da Silva (pt-BR; dzimis Žuazeiru, Baijā, Brazīlijā), plašāk zināms kā Dani Alviss, ir profesionāls Brazīlijas futbolists, spēlē labās malas aizsarga pozīcijā, Brazīlijas izlases dalībnieks. Pašlaik (2022) pārstāv Meksikas klubu UNAM.
Jakovs Pliners
Dzīvesgājums
1975. gadā kļuva par Talsu rajona izpildkomitejas Izglītības nodaļas vadītāju. 1983. gadā sāka strādāt Izglītības ministrijā. Bija Skolu valdes priekšsēdētāja vietnieks, Vidējās izglītības galvenās pārvaldes priekšsēdētāja vietnieks, Inspektoru galvenās pārvaldes priekšsēdētāja vietnieks un ministrijas nacionālo skolu pārvaldes vadītājs.
1583. gads
1583. gads (MDLXXXIII) ir parastais gads, kas pēc Gregora kalendāra sākās sestdienā (pēc Jūlija kalendāra sākās desmit dienas vēlāk, otrdienā).
Šuņji olimpiskais airēšanas un kanoe parks
Šuņji olimpiskais airēšanas un kanoe parks ir airēšanas, kanoe un 10 kilometru maratonpeldējuma sacensību vieta. Tas ir speciāli uzbūvēts Pekinas 2008. gada vasaras olimpiskajām spēlēm. Šis parks atrodas Mapi ciemā, Šuņji apgabalā, Pekinā. Šuņji olimpiskais airēšanas un kanoe parks aizņem vislielāko platību no visām 2008. gada olimpisko spēļu sporta būvēm.
Kurts Alders
Kurts Alders (dzimis, miris ) bija vācu ķīmiķis, 1950. gada Nobela prēmijas ķīmijā laureāts par Dīlsa—Aldera reakcijas atklāšanu 1928. gadā.
33. autobusu maršruts (Rēzekne)
Atbrīvošanas alejas rekonstrukcijas laikā
Sakarā ar Atbrīvošanas alejas rekonstrukcijas darbiem, no 2011. gada 14. marta sabiedriskā transporta kustība tika novirzīta uz Dārzu ielu, ka rezultātā 33. autobusu maršruts arī tika mainīts.
Hamess Rodrigess
Hamess Davids Rodrigess Ruvio (es; dzimis ) ir Kolumbijas futbolists, spēlē pussarga pozīcijā, Kolumbijas futbola izlases dalībnieks. Pašlaik (2021) Rodrigess pārstāv Anglijas Premjerlīgas komandu Everton.
Sasniegumi
Real Madrid
Somugru valodas
Somugru valodas ir valodu saime, kas ir radniecīga samodiešu valodām (ņencu u.c.) un kopā ar tām pieder pie urāliešu valodu virssaimes. Visām somugru valodām ir tipoloģiskas līdzības. Tās pieder pie aglutinatīvajām valodām, jo locījumi tiek veidoti ar piedēkļu, nevis ar prepozīciju (kā, piemēram, ģermāņu valodās) palīdzību. Tāpat tām nav vīriešu un sieviešu dzimtes vārdu un abu dzimumu apzīmēšanai tiek lietots viens vārds, proti "viņš" un "viņa" vietā somi saka hän, igauņi tema, bet ungāri ő.
Rūdolfs I Hābsburgs
Pēc Kornvalas Ričarda nāves 1272. gada 2. aprīlī, karaļa vēlēšanas notika tikai pēc pusotra gada, vairākiem troņa pretendentiem cenšoties iegūt nepieciešamo elektoru atbalstu. Kastīlijas Alfonso X uzstāja uz savām tiesībām. Sicīlijas karalis Šarls I Anžū aizstāvēja Francijas karaļa Filipa III kandidatūru. Uz troni cerēja arī Bohēmijas Otokārs II un pēdējais dzīvais Hoenštaufenu dinastijas pārstāvis Frīdrihs. Pāvests Gregors X bloķēja Hoenštaufenu pārstāvi, taču neatbalstīja nevienu no citiem kandidātiem. 1273. gada 1. oktobrī visi elektori, izņemot klāt neesošo Otokāru II, par jauno karali ievēlēja Hābsburgu grāfu Rūdolfu no Šveices. Viņa ievēlēšana apstiprināja pāvesta un arhibīskapu elektoru varu impērijā un spēcīgas imperatora institūcijas sabrukumu. Rūdolfs apbalvoja viņa kandidatūru aizstāvējušas pilsētas, piešķirot tām jaunas privilēģijas un brīvības. Taču viņa mēģinājumi pilsētām uzlikt lielākus nodokļus izgāzās. No 1290. gada pilsētu pārstāvji sāka piedalīties apspriedēs par impērijas finansēm. Lai nostiprinātu attiecības ar spēcīgajām augstmaņu dinastijām, Rūdolfs izprecināja savas meitas Pfalcas, Bavārijas un Brandenburgas Vitelsbahiem un Saksijas Vitenbergiem. Galvenās rūpes sagādāja Otokāra II sagrābto zemju atgūšana. Otokārs II atteicās pakļauties jaunievēlētajam Rūdolfam, par ko 1275. gadā tika izsludināts ārpus likuma. Ar Austrijas augstmaņu un Tiroles grāfa palīdzību Rūdolfs atkaroja Karintiju, Krainu un Štīriju. Otokārs II bija spiests pakļauties, krītot uz ceļiem Rūdolfa priekšā. Karš drīz atsākās, un beidzās tikai ar Otokāra II nāvi kaujas laukā. Otokāra dēls Vāclavs saglabāja varu Bohēmijā, Karintiju saņēma Tiroles grāfs Meinhards, bet Austriju un Štīriju Rūdolfa dēli. Elektori šo zemju sadalījumu apstiprināja 1282. gadā, tā radot precedentu, ka imperatora lēmumus par zemju piešķiršanu ir jāapstiprina elektoriem. Rūdolfs panāca politisku vienošanos ar pāvestu, kurš bija gatavs viņu kronēt par imperatoru, ja vien impērija atteiksies no Romanjas, taču kronēšana tā arī nenotika. Tuvojoties nāvei, Rūdolfs no Frankfurtes devās uz Špeijeru, kur mira un tika apglabāts.
Ziemeļbriedis
Ziemeļbriedis (Rangifer tarandus) ir liela auguma briežu dzimtas (Cervidae) zīdītājs, kas pieder ziemeļbriežu ģintij (Rangifer). Tā ir vienīgā suga ziemeļbriežu ģintī. Ziemeļbrieži dalās 2 lielās grupās: tundras ziemeļbrieži, kuriem ir 8 pasugas, un meža ziemeļbrieži, kuriem ir 5 pasugas.
Reprodukcija
Riests ziemeļbriežiem sākas vēlu septembrī un beidzas novembrī. Tēviņi savā starpā cīnās par tiesībām pāroties. Tie uzbrūk viens otram ar ragiem, un saāķējušies kopā tie cenšas viens otru pastumt uz atpakaļu. Dominants tēviņš izveido sev harēmu no 15—20 mātītēm, ar kurām sapārojas. Šajā laikā tēviņš pārtrauc baroties un spēcīgi novājē. Jaunie briedēni dzimst nākamajā gadā laikā no maija līdz jūnijam. Pēc 45 dienām tie jau barojas kā pieaugušie ziemeļbrieži.
Pjastu dinastija
Pjasti (pl, de) ir poļu pirmā valdnieku dinastija. Valdījuši no neatkarīgas Polijas valsts nodibināšanas līdz 1370. gadam. Līdz 1526. gadam valdīja Mazovijā, bet līdz 1675. gadam — Silēzijā.
Īsu brīdi (1003-1004) Pjastu dinastijas pārstāvis (Boļeslavs I) bijis arī Čehijas karalis.
Jesaja
Jesaja ir Bībeles pravietis 8. gadsimtā p.m.ē. un tradicionāli tiek uzskatīs par Jesajas grāmatas autoru. Jūdaismā Jesaja tiek uzskatīts par pirmo no lielajiem praviešiem.
Šajā laikā asīrieši vairākkārt uzbruka senajai Izraēlas karalistei, iekarojot tās teritoriju un aizvedot daļu iedzīvotāju trimdā. 722 gadā p.m.ē. asīrieši iekaroja un izpostīja Samariju.
Karaļa Ahaza valdīšanas laikā asīrieši Jūdejas karalisti militāri neapdraudēja, taču pēc tam, kad Jūdas karalis Hezekija izveidoja aliansi ar Ēģipti, Asīrijas karaspēks 700. gadā p.m.ē. iebrukā Jūdejas karalistē. Turpmākajos gados karš ar Asīriju noritēja vairākkārt, vienubrīd Asīriešu karaspēks pat aplenca Jeruzalemi, taču Dieva uzsūtīta slimība nonāvēja daudzus asīriešu kareivjus un aplenkums tika izbeigts.
Tradicionāli tiek uzskatīts, ka Jesaja mira mocekļa nāvē, kad elkdievji viņu pārzāģēja uz pusēm ar koka zāģi.
Kazimirs III Lielais
Dzīvesgājums
Kazimirs Lielais, lai nodrošinātu šlahtas atbalstu, piešķira vairākas būtiskas privilēģijas poļu muižniekiem, nodibinot Polijas valsts īpatnējo valsts iekārtu - muižnieku demokrātiju.
Tvertne
Kaut gan pirmās nestandarta tvertnes sāka izmantot 1920. gadā, tvertņu revolūcijas pats sākums bija, kad Amerikas Savienoto Valstu pārvadātāja līnija „Sea Land” uzsāka patstāvīgus pārvadājumus no Puertoriko ostas uz Baltimoras ostu.
Rēnijs
Rēnijs ir ķīmiskais elements ar simbolu Re un atomskaitli 75. Rēnijs ir mangāna grupas elements. Tas ir sudrabbalts un smags cēlmetāls. Rēniju iegūst no molibdēna rūdas piemaisījumiem. Rēnijs ir visai dārgs metāls, to lieto galvenokārt sakausējumiem (kurus lieto katalizatoriem). Savienojumos rēnijam ir iespējamas oksidēšanas pakāpes no -1 līdz +7, izplatītākās ir +7, +6, +4, +2 un −1.
Lazdonas ezers
Lazdonas ezers atrodas Madonas novada Lazdonas pagastā. Ziemeļu un austrumu krastā atrodas Lazdona, 4 km attālumā atrodas Madona. Beznoteces ezers, agrākā noteka uz Rāceņu ezeru aizaugusi, radies pēc ledus laikmeta starppauguru ieplakā. Ezera dibens smilšains, aug grīšļi, bultenes, velnarutki, vārnkājas, niedres, kalmes, kosas, platlapu vilkvālītes, pameldri, abinieku sūrenes, ežgalvītes, lēpes, spirodellas (reti), elodejas. Ezerā sastopamās zivju sugas: līdaka, rauda, asaris, līnis, karūsas, sudrabkarūsa. Ezerā ir peldvietas.
2. gadsimts
Sākas Kušānu valsts ziedu laiks - tā aptvēra mūsdienu Tadžikistānas, Afganistānas, Pakistānas un Ziemeļindijas teritoriju.
Bekuciems
Bekuciems ir ciemats Daugavas kreisajā krastā Ogres novada Tomes pagastā iepretim Ogrei un 10 km no Ķeguma. Cauri Bekuciemam iet reģionālais autoceļš Rīgas HES—Jaunjelgava (P85).
Krūmu suns
Krūmu suns (Speothos venaticus) ir suņu dzimtas plēsējs. Tā ir krūmu suņu ģints (Speothos) vienīgā izdzīvojusī suga. Ir zināms, ka krūmu suņu ģintī bija vēl viena suga, kas mūsdienās ir izmirusi — Speothos pacivorus.
Deusto universitāte
Deusto Universitāte (es, eu) ir spāņu Jezuītu universitāte. Skolas teritorijas atrodas Bilbao un Sansebastjanā. Tā ir vecākā privātā universitāte Spānijā un tiek uzskatīta par vienu no prestižākajām universitātēm valstī.
Pilsoņu karš un pēckara periods
Kara laikā Deusto Universitāte kļuva par militāro bāzi, bet pēc tam, kad 1937. tika ieņemts Bilbao, tā tika pārveidota par slimnīcu, ēdiena rezervju centru un koncentrācijas nometni. Mācības atsākās 1940. gada oktobrī.
Oficiālā atzīšana
Jau 1962. gadā universitāte bija labi zināma ne tikai visā Basku valstī, bet arī visā Spānijā, un tās absolventi piedalījās jautājumos pasaules biznesa, politikas un kultūras jomā. Viss gan neritēja tik gludi — mācību programmas nebija oficiāli atzītas un studentiem bija jākārto eksāmeni valts universitātē. Sabiedrība šos apstākļus neuzskatīja par nopietniem, bet viss tika darīts tā, lai universitāte un tās studijas tiktu oficiāli atzītas. 1962. gada 5. aprīlī tika parakstīta vienošanās starp Spānijas valdību un Vatikānu; tas paredzēja, ka katoļu vai baznīcu skolas tika oficiāli atzītas. 1963. gada 10. augustā Deusto universitāte saņēmu kanonisko apstiprinājumu no Vatikāna. Tā paša gada septembrī universitāte tika oficiāli atzīta arī valstī, tai skaitā arī tieslietu fakultāte un filozofijas un mākslas fakultāte (modernās filoloģijas iedalījums). Kopš tā laika strauji pieauga studējošo skaits. No sākuma bija 500 studēt gribētāji, bet drīz vien jau 1000, bet 5 gadu laikā to skaits pieauga līdz 2700. Pēc 10 gadiem bija jau 5000 studentu, un mūsdienās to skaits ir pieaudzis līdz 14 000. Tika dibinātas vairākas fakultātes, sākot ar Ekonomikas un biznesa vadības fakultāti 1973. gadā un beidzot ar Datorzinātņu fakultāti 1979. gadā (vēlāk kļūstot par Inženierzinātņu fakultāti). Deusto universitāte ir arī Aristos Campus Mundus 2015 (ACM 2015) sastāvā.
Lajošs I Lielais
Lajošs I, Ungārijas Ludviks (,, , dzimis , miris ) bija Ungārijas (1342—1382) un Polijas (1370-1382) karalis no Anžū dinastijas.
Keita Mosa
Bērnība
Keita dzimusi Dienvidlondonā, Anglijā, modes preču veikala menedžeres Lindas Rosinas (Linda Rosina) un aviokompānijas darbinieka Pītera Edvarda Mosa (Peter Edward Moss) ģimenē. Keitai ir piecus gadus jaunāks brālis Niks, kā arī pusbrālis un pusmāsa. Skolas gados Keitas atzīmes bija viduvējas, izņemot sporta stundas, kurās Keitai veicās lieliski.
Salājs (Vestienas pagasts)
Salājs ir ezers Madonas novada Vestienas pagastā, 1 km attālumā no Vestienas. Ezera platība ir 44,4 ha, vidējais dziļums 2,9 m, maksimālais dziļums 5,9 m. Caurteces ezers, tajā ietek Miltupīte no Ilziņa ezera un Rēzēnu strauts, iztek Saltupe uz Sudārdiņu. Ezers atrodas Vestienas aizsargājamo ainavu apvidū. Ezerā atrodas 3 salas, kuru kopējā platība ir 1,5 ha. Ezera dibens ir smilšains, bet līčos dūņains. Ezerā un tā krasta joslā aug niedres, kosas, meldri, ežgalvītes, peldošās glīvenes, lēpes, ūdensrozes, spožās glīvenes. Ezerā sastopamās zivis ir rauda, asaris, līdaka, plaudis, karūsa un līnis.
Postimpresionisms
Postimpresionisms ir termins, ko ieviesa britu mākslinieks un mākslas kritiķis Rodžers Frajs 1910. gadā, lai apzīmētu Francijas mākslas attīstību kopš Eduāra Manē laikiem. Frajs izmantoja šo terminu, rīkojot 1910. gada izstādi Manē un Postimpresionisms. Postimpresionisti paplašināja impresionismu, atsakoties no daudziem ierobežojumiem: viņi gleznoja, izmantojot biezus krāsu klājienus, savdabīgus otu triepienus un attēlojot īstās dzīves tematiku, kaut arī tie vairāk sliecās akcentēt ģeometriskās formas, deformēt formu, lai sasniegtu ekspresīvu efektu un izmantoja nedabiskas un patvaļīgi izvēlētas krāsas.
Varakļānu pagasts
Vēsture
Pirmās ziņas vēsturiskos dokumentos par Varakļānu pagastu ir no 1872. gada. 1935. gadā Rēzeknes apriņķa Varakļānu pagasta teritorija bija 290,6 km² un tajā dzīvoja 7582 iedzīvotāji. 1945. gadā pagastā izveidoja Atspuku, Bērzkalnieku, Dekšāres, Kristeļu, Maurānu, Strodu un Varakļānu ciema padomes, bet pagastu 1949. gadā likvidēja. Varakļānu ciems ietilpis Viļānu apriņķī (1947-1949) un Varakļānu (1949-1956), Viļānu (1956-1962), Rēzeknes (1962-1963) un Madonas (pēc 1963. gada) rajonos. Varakļānu ciemam 1951. gadā pievienoja likvidētā Bērzkalnieku ciema kolhoza «Gaišais ceļš» teritoriju, 1954. gadā — likvidētos Strodu un Maurānu ciemus. Varakļānu ciemu likvidēja 1956. gadā, teritoriju pakļaujot Varakļānu pilsētai kā Varakļānu lauku teritoriju. 1962. gadā padomju saimniecības «Varakļāni» teritoriju pievienoja Murmastienes ciemam, bet 1965. gadā likvidēto Stirnienes ciemu pievienoja Varakļānu lauku teritorijai. 1973. gadā Varakļānu ciemu atjaunoja, tā teritorijā iekļaujot Varakļānu lauku teritorijas kolhoza «Latgale» teritoriju. 1979. gadā Varakļānu ciemam pievienoja daļu Murmastienes ciema teritorijas. 1990. gadā ciemu reorganizēja par pagastu. 2009. gadā Varakļānu pagastu kā administratīvo teritoriju iekļāva Varakļānu novadā.
Transports
Cauri pagastam iet šoseja Jēkabpils-Rēzekne-Ludza-Krievijas robeža (A12), 1. šķiras autoceļš Madona-Varakļāni (P84) un dzelzceļa līnija Rēzekne - Krustpils, pagastā atrodas Stirnienes dzelzceļa stacija.
Televizors
Televizors  (el (tēle) — 'tālu' + la — 'skatītājs') jeb tālrādis ir elektroniska ierīce, kas paredzēta televīzijas pārraižu uztveršanai un demonstrēšanai, kā arī attēla un skaņas attēlošanai no dažādiem videosignāla avotiem (videomagnetofoniem, DVD atskaņotājiem).
Sikima
Sikima (en, ne Sikhim) ir Indijas štats Himalajos. Tas robežojas rietumos ar Nepālu, ziemeļos un austrumos ar Ķīnu (Tibetu), dienvidaustrumos ar Butānu, dienvidos ar Rietumbengālijas štatu. Sikima ir mazākapdzīvotais un otrs mazākais (aiz Goa) Indijas štats. Sikimas galvaspilsēta ir Gangtoka.
Vēsture
17. gadsimtā Sikimas teritorijā pie varas nāca Namgjalu dinastija, kura cēlusies no Khamas (Tibetas austrumdaļā). Karalis tika saukts par čogjal — "dievišķais valdnieks". 18. gadsimta sākumā Sikimu ieņēma butānieši, kurus izdevās izdzīt ar Tibetas palīdzību. Pēc tam vairākkārt notika uzbrukumi no Butānas un Nepālas, kas beidzās 1791. gadā ar ķīniešu karaspēka ierašanos šajā reģionā. Saņemot aizsardzību, Sikima kļuva par Ķīnas vasaļvalsti.
1817. gadā, pēc Britu Indijas uzvaras pār Nepālu, Sikima nokļuva britu ietekmes sfērā. 1835. gadā Britu Austrumindijas kompānijai izdevās savā jurisdikcijā iekļaut karalistes dienvidu rajonus, ar ko nevarēja samierināties Sikimas vadība. 1849. gadā tika arestēti divi britu zinātnieki par neatļautu atrašanos valstī. Tas radīja iemeslu britu militārajai ekspedīcijai. 1853. gadā tika anektētas dienvidu provinces Dardžilinga (tagad iekļauta Rietumbengālijas štatā) un Moranga. Pēc tam, kad tibetieši ieņēma vairākus ziemeļu robežas fortus, 1886. gadā briti sakāva tibetiešus, un visa Sikima nonāca Britu Indijas pakļautībā. 1918. gadā Sikimas neatkarība tika atjaunota.
Pēc Indijas neatkarības iegušanas Sikima kļuva par Indijas protektorātu. Indija paturēja savā pārziņā ārējo aizsardzību, ārlietas un sakarus. 1955. gadā valstī tika izveidots parlaments, un Sikima kļuva par konstitucionālu monarhiju. 1962. gadā Ķīnas un Indijas kara laikā Natulas pārejā notika vairākas sadursmes starp indiešiem un ķīniešiem, pēc kuras pāreja uz Ķīnu tika slēgta (tā tika atvērta ).
1970. gados valstī sākās antimonarhistisks noskaņojums, un arī nepālieši pierasīja plašāku pārstāvniecību parlamentā. 1975. gadā parlaments un premjerministrs, aiz čongjala muguras, griezās pie Indijas ar prasību uzņemt valsti Indijas sastāvā. Sikimā notika referendums, kura vairākums nobalsoja par pievienošanos Indijai. Sikima oficiāli kļuva par Indijas Savienības 22. štatu. To atzina ANO un visas valstis, izņemot Ķīnu. Ķīna Sikimas iekļaušanu Indijā atzina tikai 2003. gadā pēc tam, kad Indija atzina Tibetu kā Ķīnas neatņemamu sastāvdaļu.
Lūšupīte
Lūšupīte (vidustecē arī Lūžniekupe) ir Stendes labā krasta pieteka Talsu novada Ģibuļu un Valdgales pagastos. Sākas no grāvju sistēmas Valdgales pagasta dienvidrietumos uz dienvidiem no Gambijas ciema. Upes gultne visā garumā regulēta. Augštecē tek caur Kalnimantu un Struņķu dīķiem. Tālāk upe tek gar Lūžniekpuru. Ietek Stendē pie Iliņiem.
32. autobusu maršruts (Rēzekne)
32. autobusu maršruts ir Rēzeknes sabiedriskā transporta autobusu maršruts, kas kursē no Blaumaņa ielas līdz Rītausmai. Šo maršrutu apkalpo SIA „Dekom” autobusu parks, kas atrodas Viļakas ielā 1b.
2011. gada 31. decembrī 32. autobusu maršruts tiks likvidēts, bet sākot ar 2012. gada 1. janvāri tā reisus pārņems jaunizveidotais 15. autobusu maršruts, kuru apkalpos SIA „Rēzeknes Satiksme”.
Maršruts
Rītausma — Blaumaņa iela kursē pa šādām ielām: Centrālā iela (Pleikšņi), Saules iela, Atbrīvošanas aleja, Maskavas iela un Blaumaņa iela.
Pieturvietas
32. autobusu maršrutā pavisam kopā ir 27 pieturas. Maršrutā Blaumaņa iela — Rītausma ir 13 pieturas, bet maršrutā Rītausma — Blaumaņa iela ir 14 pieturas.
Jamal-201
Jamal-201 (Ямал-201 jeb Ямал-200 № 1; zināms arī kā Yamal-201) ir Krievijas uzņēmuma Gazprom kosmičeskie sistemy sakaru pavadonis, kas paredzēts sakaru nodrošināšanai Krievijas teritorijā un apkārtējās valstīs. Palaists 2003. gada novembrī. Sabojājies 2014. gada jūnijā.
.dk
Domēna vārda .dk registrāciju pārvalda DK Hostmaster. Reģistrācijas tiek pieņemas caur akreditētiem reģistratoriem. Domēna vārda īpašnieks var palūgt reģistratoram pārvaldīt viņa domēna vārdu vai darīt to pats ar DK Hostmaster sistēmā. Ir iespējams reģistrēt domēna vārdu ar šādiem simboliem: æ, ø, å, ö, ä, ü, é
1964. gads Latvijā
Šajā lapā ir apkopoti '''1964. gada notikumi Latvijas''' teritorijā. Tā atradās PSRS sastāvā kā Latvijas PSR.
Bibliofilija
Bibliofilija (sengrieķu: biblio — 'grāmata' + philia — 'mīlestība') ir grāmatu, periodisko izdevumu un citu izdevumu kolekcionēšana personiskās interesēs. Cilvēku, kuram piemīt bibliofilija, sauc par bibliofilu.
Parasti bibliofils kolekcionē retus un vērtīgus izdevumus. Bieži vien bibliofilija saistās ar noteiktu izdevumu kolekcionēšanu, piemēram, pēc autora, pēc valodas, pēc vecuma, pēc noteiktas vietas, kur izdevums ir izdots, kā arī citām pazīmēm. Bibliofilija veicina reto izdevumu savākšanu vienkopus un to saglabāšanu.
AS Monaco FC
AS Monaco ir vienīgais klubs Francijas futbola līgās, kurs neatrodas pašā Francijā, bet gan tās kaimiņvalstī Monako. Kluba veiksmīgākās sezonas bija 1970. un vēlos 1980. gados, kad to vadīja ievērojamie treneri Lisjēns Lediks un Arsēns Vengers un klubs bija viens no vadošajiem Eiropā. Monaco tradicionālās krāsas ir sarkans un balts, kā rezultātā radusies iesauka Les Rouge et Blanc. Klubs kopš 1985. gada savas mājas spēles aizvada Stade Louis II stadionā, kur ir 18 523 skatītāju vietas. Monaco ir Eiropas Klubu asociācijas dalībnieks.
Akoruņas "Deportivo"
Politisku iemeslu dēļ kluba vadība saglabā nosaukumā pilsētas nosaukumu spāņu valodā kā La Coruña, lai arī pilsētas oficiālais nosaukums ir A Coruña (galisiešu valodā).
Jumprava (Jumpravas pagasts)
Vēsture
Apdzīvotā vieta izveidojusies pie Rīgas—Krustpils dzelzceļa līnijas stacijas Jumprava. 1932. gadā Jumpravai piešķīra biezi apdzīvotas vietas (ciema) statusu.
Bobs Peislijs
Deviņu gadu laikā ar "Liverpool" viņš ieguva sešus līgas čempionu titulus, trīs Eiropas kausus, vienu UEFA kausu, trīs Līgas kausus, piecas "Community Shield" trofejas, kā arī UEFA Superkausu.
Jelgavas lidlauks
Jelgavas lidlauks ir civilais lidlauks pie Jelgavas pilsētas ziemeļu robežas. Lidlaukā ir saglabājušies apmēram 800 metri no kādreiz 2500m garā skrejceļa.
Kaļiņingradas zoodārzs
Zoodārza izveide
Par uzņēmuma biedru iemaksām un mecenātu ziedojumiem (valsts līdzekļi netika ieguldīti) uzņēmums izpirka izstādes paviljonus. Hermanis Klāss kļuva par topošā zoodārza tehnisko vadītāju (kopš 1897. gada — par direktoru). Kopīgiem spēkiem ar zooparka tehniķi (Modeļu un tehniķa palīgu) Vihuļu, Klāss izveidoja zoodārza būvju projektu.
Kolekcija
2005. gadā Kaļiņingradas zoodārzā dzīvoja 2264 dzīvnieki, kuri pārstāv 315 sugas, no tām:
Vairākplatformu programmatūra
Programmēšanas valodas
Par vairākplatformu programmēšanas valodām var saukt lielāko daļu mūsdienu augsta līmeņa programmēšanas valodas. Piemēram, C, C++ un Free Pascal — vairākplatformu programmēšanas valodas kompilēšanas līmenī, tas ir, šīm valodām ir kompilatori dažādām platformām. Savukārt Java un C# ir vairākplatformu valodas izpildījuma līmenī, tas ir, to izpildāmos failus var darbināt uz dažādām platformām bez iepriekšējas kompilācijas. PHP, Perl, Python, Tcl un Ruby ir vairākplatformu interpretējamās valodas, kuru interpretatori ir pieejami daudzām platformām.
Lietojumprogrammas
Vairums lietojumprogrammu ir ar iespēju tās izpildīt uz vairākām platformām. Īpaši svarīgi tas ir tām programām, kas sākotnēji ir izstrādātas UNIX saimes operētājsistēmām. Svarīgs priekšnosacījums to pārnēsamībai ir platformas atbilstība POSIX rekomendācijām, kā arī GCC kompilatora pieejamība uz datora, uz kura tiks pārnesta programma.
Socioloģija
Izcelsme
Herberts Spensers (1820—1903) bija viens no visplašāk pazīstamajiem un ietekmīgākajiem 19. gadsimta sociologiem. Ir aprēķināts, ka viņa dzīves laikā pārdots miljons viņa grāmatu, daudz vairāk nekā jebkuran citam tā laika sociologam. Viņa ietekme bija tik izteikta, ka daudzi 19. gadsimta domātāji, ieskaitot Emīlu Dirkemu (Émile Durkheim), aizstāvēja savas idejas, tās pretnostatot Spensera darbiem. Dirkema "Darba dalīšana sabiedrībā" ir lielā mērā paplašināta diskusija ar Spenseru, no kura socioloģijas pēc daudzu apskatnieku domām Dirkems aizņēmās daudz. Būdams arī ievērojams biologs, Spensers ieviesa jēdzienu "izdzīvo stiprākais". Ja marksistu idejas definēja vienu socioloģijas novirzienu, Spensers bija sociālisma kritiķis, kā arī spēcīgs laissez-faire brīvā tirgus un valdības neiejaukšanās politikas idejas aizstāvis. Viņa idejas ievēroja konservatīvās politikas pārstāvji, jo sevišķi ASV un Anglijā.
Pozitīvisms
Galvenais pozitīvisma metodoloģiskais princips ir veikt socioloģiju aptuveni tādā pašā veidā, kā tiek veiktas dabaszinātnes. Uzsvars uz empīrismu un zinātnisko metodi tiecas sniegt pārbaudītu pamatu socioloģiskai izpētei, kas balstīta uz pieņēmumu, ka vienīgās autentiskās zināšanas ir zinātniskas zināšanas un ka pie tām var nonākt vienīgi ar zinātniskas metodoloģijas pozitīvu apstiprinājumu.
Kultūra
Zimmelam kultūra nozīmēja "indivīdu kultivāciju caur ārēju spēku aģentūru, kuru vēstures gaita padarījusi objektīvu". Kaut arī agrīnie teorētiķi, piemēram, Dirkems un Marsels Moss bija ietekmīgi kultūras antropoloģijā, kultūras sociologi kopumā bija nodarbināti ar modernās (nevis primitīvās jeb senās) sabiedrības izpēti. Kultūras socioloģija dažreiz ir empīriska, priekšroku dodot hermeneitikskai vārdu, artefaktu un simbolu analīzei. Izpētes lauks ir cieši saistīts ar kritisko teoriju, attiecīgi Teodoru Adorno (Theodor W. Adorno), Valteru Benjaminu (Walter Benjamin) un citiem Frankfurtes skolas pārstāvjiem. Brīvi nošķirtas no socioloģijas ir kultūras studijas. Birmingemas skolas teorētiķi, tādi kā Ričards Hogarts (Richard Hoggart) un Stjuarts Hols (Stuart Hall) apšaubīja iedalījumu starp "ražotājiem" un "patērētājiem", kuri redzami agrākajā teorijā, uzsverot to savstarpību tekstu veidošanā. Kultūras studijas tiecas izpētīt pētījumu objektus to kultūras prakses un tās attiecību ar varu ziņā. Piemēram, subkultūras (tādas, kā baltādainā strādnieku šķiras jaunatne Londonā) apskatītu grupas sociālās prakses to attiecībā ar dominējošo šķiru. 1960. gadu "kultūras pagrieziens" aizsāka strukturālistu un tā dēvēto postmoderno pieeju sociālajās zinātnēs, piešķirot kultūrai daudz lielāku nozīmi socioloģijas dienas kārtībā.
Zobi
Cilvēkiem pirmie zobiņi sāk parādīties apmēram no sešu mēnešu vecuma, kas jaundzimušajam parasti ir sāpīgs periods, lai gan pa retam ir arī tādi gadījumi, ka piedzimst bērns ar vienu vai vairākiem zobiņiem. Šādus zobiņus mēdz saukt par jaundzimušo zobiņiem.
Socioloģija
Militārā socioloģija
Militārā socioloģija vairāk tiecas pēc sistemātiskas militārās vides kā sociālu grupu izpētes nevis militārās organizācijas izpētes. Tas ir ļoti specializēts apakšlauks, kurš pēta problēmas, kas saistītas ar karadienestu kā atšķirīgu grupu ar uzspiestu kolektīvo rīcību, veidotu uz kopīgām interesēm, saistītām ar izdzīvošanu, ievadītu nodarbošanos un kaujām, un kuru mērķi un vērtības ir vairāk definēti un šaurāki nekā civilajai sabiedrībai. Militārā socioloģija arī pēta civilpersonu- militārpersonu attiecības un mijiedarbi starp citām grupām vai valdības aģentūrām. Temati var ietvert valdošos pieņēmumus, kurus uztur tie, kas ir darbojas militārajā jomā izmaiņas militārpersonas gatavībā doties cīņā; militāro biedrību veidošanās; militārais profesionālisms; pieaugošā sieviešu nodarbināšana bruņotajos spēkos; militārie rūpnieciski-akadēmiskie kompleksi; militārās vides atkarība no izpētes; un militārās struktūras institucionalizācija un organizācija.
Socioloģija un citas akadēmiskās disciplīnas
Ērvings Lūiss Horovics (Irving Louis Horowitz) savā 1994. gada darbā "Socioloģijas sadalīšanās" ir argumentējis disciplīnas, kaut arī nākamas no "ievērojamas izcelsmes un tradīcijām", norietu, pateicoties pārāk ideoloģiskām teorijām un nenozīmībai politisko lēmumu pieņemšanā: "Socioloģijas sadalīšanās aizsākās, kad šī dižā tradīcija kļuva par ideoloģiskas domāšanas subjektu, un kad zemākas tradīcijas guva nokļuva augšpusē līdz ar totalitārā triumfa iestāšanos" Turklāt: "Vēl nepieminēta problēma ir tā, ka socioloģijas vārgums padarījis visas sociālās zinātnes neaizsargātas pret tīru pozitīvismu — empīrismu, kam trūkst jelkāds teorētiskais pamatojums. Talantīgi indivīdi, kas agrāk būtu devušies socioloģijā, meklē intelektuālu stimulāciju biznesā, likumā, dabas zinātnē un pat radošajā rakstniecībā; tas nosūc socioloģijai tik ļoti vajadzīgo potenciālu." Horovics citē "centrālas disciplīnas" iztrūkumu kā problēmas saasinātāju. Randals Kolinss (Randall Collins), Dorotijas Sveinas Tomasas (Dorothy Swaine Thomas) profesors socioloģijā Pensilvānijas Universitātē un Redaktoru Padomes loceklis žurnālam Sociālā evolūcija un vēsture arī ir izteicis līdzīgu viedokli: "Mēs esam zaudējuši visu koherenci kā disciplīna, mēs sabrūkam specialitāšu konglomerātā, katrs dodoties savā virzienā, bez augstas cieņas vienam pret otru."
Keizer
Keizer var būt:
Kinemātika
Kinemātikas jēdzieni
Ja momentānais ātrums ir nemainīgs, tad kustība ir vienmērīga. Ja momentānais ātrums ir mainīgs, tad kustība ir nevienmērīga.
Vienmērīgi paātrināta kustība
Materiāla punkta trajektorijas katrā punktā paātrinājuma vektoru \vec{a} var uzrakstīt kā divu vektoru — tangenciālā paātrinājuma un normālā paātrinājuma — summu. Trajektorijas plaknē ar momentānā ātruma \vec{v} un paātrinājuma \vec{a} vektoriem tangenciālais paātrinājums \vec{a_t} ir vērsts pa trajektrorijas pieskari jeb pa \vec{v} virzienu, tas maina momentānā ātruma moduli v. Normālais paātrinājums \vec{a_n} katrā trajektorijas punktā ir vērsts pa pieskares normāli uz trajektorijas liekuma centru, tas maina ātruma virzienu, izliecot trajektoriju, taisnvirziena kustībā \vec{a_n}=0.
Vienmērīga rotācijas kustība
, kur \Delta l ir laikā \Delta t noietā loka garums.
, kur \omega ir leņķiskais ātrums.
Nevienmērīga rotācijas kustība
Ja
Tupaks Šakurs
Thug Life
1993. gadā Šakurs izveidoja grupu Thug Life, kuras dalībnieki bija labi Tupaka draugi — Big Syke, Macadoshis, viņa pusbrālis Mopreme Shakur un Rated R. Grupa izdeva savu pirmo un pēdējo albumu, un tā nosaukums bija Thug Life Vol. 1. Grupa parasti izpildīja savus koncertus bez Šakura.
Lēdmane
Lēdmane ir ciems Ogres novada Lēdmanes pagastā, pagasta centrs. Lēdmane atrodas Lobes upes labajā krastā netālu no tās ietekas Ogrē 30 km no novada centra Ogres, 16 km no Lielvārdes un 66 km no Rīgas. Lēdmanē atrodas pagasta pārvalde, pamatskola, tautas nams, bibliotēka, pasts, aptieka, ģimenes ārsta prakse, vairāki veikali.
Maikls Faradejs
Biogrāfija
1825. gadā Deivijs atstāja laboratorijas direktora amatu Karaliskajā institūtā un ieteica iecelt Faradeju par ķīmijas un fizikas laboratorijas direktoru, kas arī tika īstenots. Ievēlēts par Pēterburgas Zinātņu akadēmijas (1830), Amerikas Mākslas un Zinātņu akadēmijas (1832) , Zviedrijas Karaliskās Zinātņu akadēmijas (1838), Parīzes Zinātņu akadēmijas (1844) ārzemju locekli, kļuva par Nīderlandes Karaliskā institūta asociēto locekli (1849).
Ar savu darbību Faradejs bija ieguvis pasaules ievērību, taču viņš atteicās no bruņinieka titula, kuru piešķīra arī izciliem zinātniekiem un divreiz atteicās kļūt par Karaliskās biedrības prezidentu. Krimas kara laikā Lielbritānijas valdība piedāvāja Faradejam piedalīties ķīmisko ieroču, kas būtu vērsti pret Krievijas armiju, izstrādāšanā, no kā viņš atteicās, uzskatīdams šādu piedāvājumu par prettikumīgu. Materiālajā ziņā viņš visu savu dzīvi ir aizvadījis pieticīgi. Viņš sniedza daudzas konsultācijas dažādiem rūpniecības uzņēmumiem, taču honorārus allaž veltīja labdarības mērķiem.
Acta Biologica Universitatis Daugavpiliensis
Žurnāla starptautiskā redkolēģija: Dr. Linas Balčiauskas — Viļņa, Lietuva, Dr. Uldis Valainis - Daugavpils, Latvija, Dr. Arvīds Barševskis — Daugavpils, Dr. Inese Kokina — Daugavpils, Latvija Dr. Anna Mežaka - Daugavpils, Latvija, Aleksander Anichtchenko - Daugavpils, Latvija, Dr. Pēteris Evarts-Bunders — Daugavpils, Latvija, Dr. Muza Kirjušina — Daugavpils, Latvija, Dr. Vytautas Tamutis - Kauņa, Lietuva, Dr. Ave Suija - Tartu, Igaunija, Dr. Agnese Priede — Daugavpils, Latvija, Dr. Analyn A. Cabras - Mindanao, Filipīnas, Dr. Milton N. Medina - Mindanao, Filipīnas, Dr. Digna Pilāte — Daugavpils, Latvija, Dr. Īzaks Rašals — Rīga, Latvija, Dr. Aleksejs Šavrins — Daugavpils, Latvija, Dr. Ingrīda Šauliene, Šauļi, Lietuva, Dr. Pavel Širka - Zvolena, Slovākija, Dr. Francesco Vitali - Luksemburga, Luksemburga.
Rafaels van der Vārts
Sasniegumi
Hamburger SV
Meņģele
Vēsture
Meņģele rakstos pirmo reizi pieminēta arhibīskapa Mihaela Hildebranda valdīšanas laikā 1490. gadā, kad Rīgas arhibīskapa vasalis Engelbrehts no Mengdenas (Engelbrecht van Mengden, miris pēc 1495. gada), savus Limbažu un Umurgas zemes īpašumus iemainīja pret Meņģeļmuižu (Altenwoga).
Iedzīvotāju skaita dinamika
Esošajās robežās, pēc CSP un OSP datiem.
Karboksilgrupa
R−COOH → R−COO− + H+
Jagailis
Jagaiļa valdīšana bieži tiek uzskatīta par Polijas valsts "zelta laika" sākumu, Polija kļuva par Eiropas lielvaru. Dibinājās jaunas pilsētas, atdzima universitāte Krakovā (arī mūsdienās saukta par Jagaiļa Universitāti (Uniwersytet Jagielloński)). Militārajā jomā svarīga nozīme bija Polijas un Lietuvas apvienoto spēku uzvarai pār Vācu ordeni Grīnvaldes kaujā, kas iezīmēja Vācu ordeņa norietu.
Dzīvesgājums
Pēc Krēvas ūnijas noslēgšanas 1385. gadā, Jagailis, apprecot Polijas karalieni Jadvigu pieņēma kristietību un kļuva par Polijas karali Vladislavu II, izveidoja Polijas un Lietuvas personālūniju un sāka ieviest Lietuvā katoļticību. Viņu oficiāli iecēla arī Drakona ordenī. Kā Polijas karalis viņš palīdzēja Lietuvai kopā ar sabiedrotajiem cīnīties pret Vācu ordeni. 1410. gadā sabiedrotie Grīnvaldes kaujā uzvarēja Vācu ordeni, un 1411. gadā tika noslēgts pirmais Tornas miera līgums, nodrošinot Polijas-Lietuvas robežas un parādot, ka poļu-lietuviešu apvienība ir vērā ņemams spēks visā Eiropā.
Slaktiņš Virdžīnijas Tehniskajā universitātē
Slaktiņš Virdžīnijas tehniskajā universitātē bija apšaude skolā, kura sastāvēja no diviem atsevišķiem uzbrukumiem aptuveni ar divu stundu starpību. Tas notika Virdžīnijas politehniskajā institūtā un valsts universitātē, Virdžīnijas štatā. Vainīgais, Čo Sun Hui (Seung-Hui Cho), nogalināja 32 cilvēkus un ievainoja 25 citus, pirms izdarīja pašnāvību.
Spēlmaņu nakts
Spēlmaņu nakts ir gadskārtēja teātra balvu pasniegšanas ceremonija, ko rīko Latvijas Teātru darbinieku savienība (LTDS). Tā tika iedibināta 1993. gadā, pirmā apbalvošanas ceremonija tika rīkota 1994. gadā, godinot labākos sasniegumus 1993. gadā. Balvas tiek pasniegtas vairākās kategorijās. Apbalvošanas ceremonijas tiešraidē rāda Latvijas Televīzija un raida Latvijas Radio.
Nimfonīdas
Sistemātika
Nimfonīdu lielāko daļu veido ģints sugu pārstāvji ar apmēram 250 sugām. Pārējām ģintīm ir neliels sugu skaits.
Urugvaja—Brazīlija (1950. gada FIFA Pasaules kauss)
Priekšvēsture
Lai uzvarētu čempionātā, Brazīlijai pietika ar neizšķirtu rezultātu, taču Urugvajai bija nepieciešama uzvara. Pirms spēles Brazīlijai tika paredzēta uzvara un titula iegūšana.
Marks Lavri
Dzīvesgājums
Savu muzikālo karjeru sāka kā Zārbrikenes operas diriģents, pēc diviem gadiem pārcēlās uz Berlīni, kur strādāja par Rūdolfa fon Labana Dejas teātra diriģentu un muzikālo direktoru, rakstīja mūziku teātra izrādēm un filmām. No 1929. gada viņš diriģēja Berlīnes Simfonisko orķestri, cita starpā atskaņojot savas "Variācijas par latviešu tautasdziesmu" (opuss 11). Berlīnes simfoniskais orķestris 1930. un 1931. gadā atskaņoja arī M.Lavri "Hasīdu deju" (op.22) un "Ebreju svītu stīgu kvartetam". Pēc nacionālsociālistu nākšanas pie varas Vācijā 1933. gadā viņš pārcēlās atpakaļ uz Rīgu un diriģēja Latvijas Nacionālās operas orķestri. 1934. gadā Rīgas Radio simfoniskais orķestris atskaņoja Marka Lavri simfonisko poēmu "Mūžīgais žīds" (Ahasverus). Marks Lavri komponējis mūziku arī latviešu mākslas filmai "Tautas dēls" (op. 25, 1934). Pēc Kārļa Ulmaņa veiktā apvērsuma 1934. gadā viņš pārcēlās uz Stokholmu, bet 1935. gadā kopā ar sievu ieradās britu pārvaldītajā Palestīnā.